Jammerbugt Kommunes CO2-regnskab for 2014 viser, at målt fra basisåret 2008, er CO2-udledningen mindsket med cirka 16 procent. Dermed overholder kommunen altså klimaaftalen med Danmarks Naturfredningsforening. En aftale, der blev indgået i oktober 2009. I alt udledte Jammerbugt Kommune i 2014 6.253,8 ton CO2. Kommunen gør meget for at leve op til aftalen. De har blandt andet opsat LED-belysning samt solceller på kommunens ejendomme, der kører hybridbiler i hjemmeplejen, og der har været kampagne for praktisk miljøledelse på de kommunale arbejdspladser. Borgmester Mogens Gade er godt tilfreds med resultatet. - Vi gør meget for at leve op til at være klimakommune med Danmarks Naturfredningsforening. Ud over solceller og LED-belysning deltager de mindste borgere i kommunen også i Grønt Flag Grøn Skole programmer, hvor der er fokus på miljø og klima i undervisningen. Mange børnehaver og skoler har over de seneste år fået tildelt grønne flag for at arbejde med energi, miljø og klima, siger han.

Referat:
Kommunen har netop udgivet et CO2-regnskab for 2014, og det viser gode resultater.